cyanic-selkie/wikianc huggingface dataset:
Adventti
Eri adventtisunnuntait
Jokaisena adventtisunnuntaina sytytetään adventtikynttilä. Neljän adventtikynttilän sytyttäminen on Suomessa varsin uusi, vasta muutaman vuosikymmenen mittainen perinne. Tapa on ruotsalaista perua. Ruotsissa alettiin 1870-luvulla Estran diakonissalaitoksella polttaa ensimmäisenä adventtina seitsemänä päivänä polttaa kynttilöitä niin, että ensimmäisenä päivänä poltettiin seitsemän kynttilää ja sitten aina seitsemän kynttilää lisää jokaisena seuraavana päivänä. Nathan Söderblomin kodista on tieto ensimmäisestä nelikynttiläisestä joulupuusta 1800-luvun lopulta, joulupuu oli silloin kataja. Ruotsissa nelikynttiläiset adventtikyntteliköt yleistyivät 1920-luvulla. Tavan alkuperä on protestanttisesta Saksasta.
Kinissaari
Maantietoa
Saari on autio eikä siinä ole rakennuksia. Se sijaitsee Kinisselällä Salonsaaren Venäjänniemen ja Vesansalon itäpuolella. Sekä Vesansaloon että Venäjänniemen Kinismajalle on matkaa alle 200 metriä ja Luopostensalmen Yläsuu näkyy Kinissaaren länsirantaan. Saarella on sen pohjoispuolella seuralainen Pieni Kinissaari. Saaren itäpuolella näkyvät 600 metrin päässä Vuorenmyllyn suunnalla alueen korkeat rannat.
Kyle Dubas
Kyle Dubas (s. 29. marraskuuta 1985 Sault Ste. Marie, Ontario) on kanadalainen jääkiekkovaikuttaja. Toukokuusta 2023 alkaen Dubas on toiminut NHL-seura Pittsburgh Penguinsin organisaatiossa. Maaliskuussa 2018 Dubas nimettiin Maple Leafsin toimitusjohtajaksi. Hän toimi myös seuran farmijoukkueen, AHL:ssä pelaavan Toronto Marliesin toimitusjohtajana.
Agamemnon
Kun hän oli tappanut erään Artemiille pyhitetyn hirven, nosti jumalatar epäsuotuisan sään, joka esti kreikkalaisia purjehtimasta Auliin satamasta kohti Troijaa. Lepyttääkseen jumalattaren vihan Agamemnon uhrasi hänelle tyttärensä Ifigeneian. Sodan aikana Agamemnon riitautui Akhilleuksen kanssa ja oli ylimielisyydellään aiheuttaa koko sotajoukon tuhon. Agamemnonin palatessa kotiin sotasaaliikseen saamansa Kassandran kanssa hänen vaimonsa Klytaimnestra surmasi hänet rakastajansa Aigisthoksen avustamana. Agamemnonin ja Klytaimnestran poika Orestes kosti myöhemmin isänsä kuoleman. Tapahtumista kertoo muun muassa Aiskhyloksen trilogia Oresteia, ja Agamemnonin surmasta sen ensimmäinen tragedia Agamemnon.
Kemialliset aseet Syyrian sisällissodassa
Kemialliset aseet Syyrian sisällissodassa käsittelee Syyrian sisällissodassa tehtyjä taistelukemikaali-iskuja. Hallitus ja kapinalliset ovat syytelleet näistä toisiaan. Länsivaltojen mielestä iskut ovat lähinnä hallituksen joukkojen tekemiä. Yhdysvallata vaati, ettei Syyria saa käyttää taistelukemikaalejaan siviilejä vastaan.
Marie Colvin
Colvin oli kielloista huolimatta matkustanut moottoripyörällä Homsiin. Hän oli saanut esimiehiltä käskyn poistua alueelta, mutta ei totellut, sillä hän halusi tehdä vielä yhden jutun. Syyrian armeija tulitti väliaikaista lehdistökeskusta, ja tilanteessa kuoli myös ranskalainen valokuvaaja Remi Ochlik.
Kemialliset aseet Syyrian sisällissodassa
Kansainvälinen reaktio
Iran ja Syyria varoittivat Yhdysvaltoja puuttumasta Syyrian sisällissotaan. Syyria suostui 25. elokuuta 2013 siihen, että YK:n tarkastajat tutkivat sen, käytettiinkö keskiviikon taisteluissa kaasuaseita.
Always (Bon Jovin kappale)
Kappale on musiikilliselta tyyliltään balladi, ja sen on kirjoittanut yhtyeen laulaja Jon Bon Jovi. Kappaleen on ymmärretty olevan herkkä rakkauslaulu, mutta todellisuudessa Jon Bon Jovi kirjoitti kappaleen sanoituksen miehestä, joka vainoaa rakastamaansa naista salaa.
1989 (Taylor Swiftin albumi)
Sanoitukset
Kappaleessa ”I Know Places” Swift pohtii elämää ja parisuhdetta julkisuuden valokeilassa. ”Shake It Off” käsittelee kritiikin kohteena olemista ja arvostelijoiden jättämistä omaan arvoonsa. Swift on sanonut kirjoittaneensa kappaleen, kun hänen musiikkiaan, yksityiselämäänsä ja ulkonäköään oli arvosteltu mediassa.
Singlet
Toisena virallisena singlenä albumilta julkaistiin kappale ”Blank Space”. Blank Space syrjäytti ”Shake It Offin” listan kärjestä ja teki Swiftistä ensimmäisen naisartistin, jolla on ollut peräkkäisillä viikoilla kaksi singleä listan ykkössijalla. Kappaleen musiikkivideossa Swift esittää romantiikkaan pakkomielteisesti suhtautuvaa naista ja malli Sean O'Pry tämän poikaystävää. Video kuvattiin Long Islandilla, muun muassa Ohekan linnassa. Videota markkinoitiin Yhdysvalloissa siihen liittyvällä mobiilisovelluksella, jossa liikutaan videon paikoissa. Mobiilisovellus palkittiin syyskuussa 2015 parhaan interaktiivisen ohjelman Emmy-palkinnolla.
Levymyynti
Albumi on menestynyt kansainvälisesti. Se nousi listakärkeen muun muassa Kanadassa, Isossa-Britanniassa ja Australiassa. Suomessa albumi nousi listasijalle 10. Albumi on myynyt platinaa Isossa-Britanniassa, Australiassa ja Uudessa-Seelannissa. Helmikuuhun 2015 mennessä albumi oli myynyt maailmanlaajuisesti 8,6 miljoonaa kappaletta.
Agasias (Dositheoksen poika)
Agasias oli antiikin kreikkalainen kuvanveistäjä, joka edusti hellenististä kuvanveistoa ja toimi ensimmäisellä vuosisadalla eaa.
Agasiasta ei tule sekoittaa toiseen Agasiakseen, Menofiloksen poikaan, joka oli myös kuvanveistäjä ja kotoisin Efesoksesta. He saattoivat olla sukulaisia keskenään.
Kristillisdemokraattinen eduskuntaryhmä
Eduskuntaryhmästä on siirtynyt muihin ryhmiin kolme kansanedustajaa: Vesa Laukkanen (VeS 1993), Matti Ryhänen (Kesk. 1996) ja Lyly Rajala (Kok. 2003). Kristillisdemokraattien ryhmään ei ole siirtynyt edustajia muista puolueista.
Valiokuntapaikat 2019-2023
Alla on lueteltu kristillisdemokraattien edustajat valiokunnissa vaalikauden 2019–2023 aikana.
Maila (täsmennyssivu)
Maila voi tarkoittaa seuraavia: thumb|Tennismaila ja palloja
Islamilainen taide
Islamilainen arkkitehtuuri
thumb|left|Mosaiikkia.
Klortsoksatsoni
Lääke toimii selkärangan kautta lieventäen refleksejä.
Valgamaa
Maantiede
Valgamaa on kumpuilevaa moreenimäkimaata, eteläosastaan yksittäisten kohoumien katkaisemaa lakeutta. Kolme neljäsosaa alueesta on peltoa, niittyä ja laidunmaata.
Oikeus ja kohtuus (albumi)
Oikeus ja kohtuus on suomalaisen Iskias-yhtyeen esikoisalbumi. Se julkaistiin 16. huhtikuuta 2008. ”Huomisen kyynel” on cover-versio Paul Oxley’s Unit -yhtyeen kappaleesta ”Spanish Bars”
GIMP
Ominaisuudet
pienoiskuva|GIMP 2.2.8 [[X Window System|X11:n alaisuudessa macOS:llä.]]
Versiohistoria
Ensimmäinen GIMP-versio (0.54) ilmestyi vuoden 1996 helmikuussa. Sen jälkeen ilmestyi useita versioita, joista tärkein, GIMP 1.0, julkaistiin 5. kesäkuuta 1998.
Suomurosella
Suomurosella (Platycercus venustus) on pohjoisaustralialainen kaija.
Tunnustaminen
Tunnustaminen voi tarkoittaa ainakin seuraavia:
Alex Rounemaa
Talvi- ja jatkosota
Jatkosodan puhjettua Rounemaa komennettiin konekiväärikomppanian päälliköksi Jalkaväkirykmentti 13:sta, josta hänet siirrettiin ensimmäisen sotavuoden aikana komendantiksi 17. divisioonan esikuntaan. Kyseisestä tehtävästä hänet siirrettiin päälliköksi 17. divisioonan esikunta komppaniaan, josta hän siirtyi takaisin komendantin tehtäviin vuonna 1943. Viimeisenä sotavuonna hänet siirrettiin jälleen esikuntakomppanian päälliköksi 17. divisioonaan. Hän osallistui jatkosodan taisteluihin Hangossa, Aunuksessa Viipurin koillispuolella. Jatkosodan aikana hän suoritti panssarintorjuntakurssin Syvärillä.
Aineias
thumb|[[Pompejin raunioista löytynyt terrakottaveistos Aineias pakenee Troijasta.]] thumb|300px|[[Federico Barocci: Aineiaan pako Troijasta (1598.)]] Aineias oli troijalainen tarusankari, Ankhiseen ja Afroditen poika. Vergiliuksen mukaan Aineias onnistui pakenemaan Troijasta ja saapui monien vaiheiden jälkeen, käytyään mm. Afrikassa, lopuksi Italiaan, jonne perusti Laviniumin kaupungin. Mytologiassa hänestä polveutuivat Rooman perustajat Romulus ja Remus sekä Julius Caesar ja keisari Augustus.
Avustajakoira
Avustajakoirien koulutuksen Suomessa aloitti Marja Kalpamaa (ent. Leppäkorpi) Vähänkyrön Merikaarrossa vuonna 1994. Alkusysäyksen koulutukselle antoi Pekka Hätisen invalidien kansainvälisestä symposiumista Yhdysvalloista kirjoittama matkakertomus, joka julkaistiin IT-lehdessä vuonna 1992. Matkakertomuksessa mainittiin koirat, jotka avustivat vammaisia ihmisiä Pohjois-Amerikassa. Lehtijutun seurauksena alkoi kaksi vuotta kestänyt lobbaus, jonka tuloksena Raha-automaattiyhdistys myönsi Invalidiliitolle avustuksen koirien koulutuksen aloittamiseksi 1994. Raha-automaattiyhdistys, sittemmin Veikkaus, on pääosin vastannut avustajakoiratoiminnan kustannuksista.
thumb|Avustajakoira kirkkaanvärinen työliivi yllään. Nykyinen väri on hillityn sinivalkoinen. Toistaiseksi Invalidiliitto ostaa terveet ja hyväksytyt sekä käyttöönottokatsastuksen läpäisseet koirat yhteistyökumppaneilta ja luovuttaa koirat avustajakoiraa hakeneista henkilöistä valitsemilleen liikuntarajoitteisille henkilöille. Koiran hankinta siirtyy todennäköisesti vuonna 2023 Invalidiliitolta sairaanhoitopiireille, jotka vastaavat näkövammaisten opaskoirien hankinnasta.
Markku Peltoniemi (professori)
Peltoniemi on European Association of Geoscientists and Engineersin (EAGE) kunniajäsen. Hän on toiminut pitkään EAGE:n eri luottamus- ja johtotehtävissä ja oli ensimmäinen tunnustuksen saanut suomalainen. Hän on myös Espoon kaupungin kunnia-ambassador.
ATR 42
Konetyypin uudistettu versio ATR 42-500 teki ensilentonsa 16. syyskuuta 1994. ja tuli markkinoille seuraavana vuonna. Uudessa 500-sarjan koneessa oli uudet tehokkaammat PW-127E -moottorit sekä kuusilapaiset potkurit, joka on ulkoapäin näkyvin ero vanhempiin malleihin nähden. Koneeseen tehtiin lukuisia muita parannuksia sekä uudistettiin matkustamo. Nykyinen tuotantoversio on 600-sarja (oikeammin sekä 500 että 600 ovat vain 200-sarjan muunnoksia). 600-sarjassa on mm. enemmän digitaaliavioniikkaa ja hieman tehokkaammat moottorit. Koneesta jatkokehitetyn suuremman ATR-72:n tapaan koneen lento-ominaisuuksia pidetään lyhyille reiteille hyvin soveltuvina.
Teknisten tietojen vertailu
Lähde:
Roman Dzneladze
Roman Dzneladze (12. huhtikuuta 1933 – 11. huhtikuuta 1966) oli neuvostoliittolainen kreikkalais-roomalaisen painin olympiamitalisti.
Kirsi Marttinen
Marttinen on toiminut useissa luottamustoimissa, muun muassa Suomen ylioppilaskuntien liiton (SYL) varapuheenjohtajana ja Jyväskylän yliopiston ylioppilaskunnan hallituksen puheenjohtajana. Hän toimii tällä hetkellä muun muassa Ylioppilaiden terveydenhuoltosäätiön (YTHS) hallituksen jäsenenä sekä Suomen yhteiskunta-alan korkeakoulutetut ry:n (ent. Suomen Valtiotieteilijöiden liitto SVAL) liittovaltuuston varapuheenjohtajana.
Thomas Linke
Ura seuratasolla
Linke aloitti jalkapallon pelaamisen 1977 kotikaupunkinsa joukkueessa. Kuuden vuoden kuluttua hänet vaihdettiin FC Rot-Weiß Erfurtiin. Siellä hän teki muutaman vuoden kuluttua läpimurron edustusjoukkueeseen. Linke pääsi pelaamaan UEFA-cupissa, jonne seura ylsi.
Cars: Fast as Lightning
Cars: Fast as Lightning on Gameloftin julkaisema ja Gameloftin ja Disney Interactiven kehittämä lokakuussa 2014 ilmestynyt Autot-aiheinen videopeli. Peli sijoittuu Disney Pixarin Autot-elokuvista tuttuun ympäristöön. Peli on saatavilla iOSille, Androidille ja Microsoft Phonelle.
Vuohijärvi (taajama)
Vuohijärvi lakkasi olemasta tilastollinen taajama 2000-vuosikymmenen alussa, sillä sen väkiluku laski alle kahdensadan. Vuoden 2020 lopussa Vuohijärven postinumeroalueella (47900 Vuohijärvi) asui 240 ihmistä. Alueeseen kuuluu kylän lisäksi hieman sen ympäristöä.
Patrick Gordon Walker
Walker valittiin parlamentin alahuoneeseen ensi kertaa vuonna 1945. Hän toimi siirtomaaministerinä Clement Attleen johtamassa hallituksessa 1950–1951.
Draco Racing
Draco Racing on italialainen pikkuformulatalli. Talli on aiemmin kilpaillut Formula Opel Lotus, International Formula 3000, Euro Formula 3000 ja World Series by Renault luokissa.
Reijo Toivonen
Reijo Toivonen (s. 25. elokuuta 1936 Sysmä) on suomalainen pituushyppääjä. Hän edusti seuratasolla Sysmän Sisua, Ahlaisten Urheilijoita, Lahden Urheilijoita ja Kenttäurheilijat-58:aa.
Intendentti (arvonimi)
Intendentin nimi ja arvo on Suomessa tasavallan presidentin myöntämä arvonimi, joka kuuluu 14. ryhmään. Arvonimestä maksettavan veron määrä on joko.
Arvonimi myönnettiin ensimmäisen kerran vuonna 1930. Vuosien 1918–2013 aikana intendentin arvonimi on myönnetty viidelle henkilölle.
Rahim Al-Haj
Al-Haj aloitti udinsoiton itseopiskelun 9-vuotiaana. Hän opiskeli arabiankielistä kirjallisuutta Al-Mustansiriyan yliopistossa Bagdadissa (1984–90) sekä sävellystä ja udinsoittoa Munir Bashirin ja Salim Abdul Karimin johdolla Bagdadin konservatoriossa. Hän sai diplomit kaikista kolmesta oppiaineesta. Al-Hajille on myönnetty Bagdadin konservatorion sävellyspalkinto (1988) ja 2000-luvulla myös palkintoja Yhdysvalloissa. Al-Haj on esiintynyt resitaaleissa Irakissa, Yhdysvalloissa, Bahrainissa, Egyptissä, Ranskassa, Jordaniassa, Libanonissa ja Syyriassa. Hän on myös opettanut udinsoittoa Jordaniassa.
Blekinge
Blekingessä on 950 järveä, 12 jokea ja 800 saarta. Suurin järvi on nimeltään Halen. Maakunnan korkein kohta on Boafallsbacke, joka kohoaa 180 metrin korkeuteen. Maakuntalintu on pähkinänakkeli.
Kiirunankello
Kiirunankello (Campanula uniflora) on arktisen alueen kellokasvi.
James Lapine
Lapine on ohjannut myös puhenäytelmiä kuten Dirty Blonde (2000). Vuonna 2012 hän ohjasi uuden Broadway-version musikaalista Annie. Vuonna 2014 Lapine sovitti näyttämölle Moss Hartin omaelämäkerran Act One.
Lineaarikuvaus
jotka voidaan yhdistää yhdeksi riittäväksi ehdoksi
Lineaarikuvauksen nolla- ja kuva-avaruus
Jos alkiot x,y kuvautuvat kuva-avaruuden nolla-alkioksi, niiden mielivaltainen kombinaatio kuvautuu myös nolla-alkioksi lineaarisuuden aksioomien vuoksi:
Helgolandrysä
thumb|[[Ventės ragasin lintuaseman helgolandrysä.]] thumb|Pienikokoinen helgolandrysä englantilaisella [[Hilbren saarella.]] Helgolandrysä on lintujen pyydystämiseksi rengastamista varten rakennettu suurikokoinen rakennelma.
Võrumaa
Kaupungit ja kunnat
Maakunnan kunnat ovat (asukasluku 1.1.2018):
Ensti Pohjola
Henkilöhistoria
Pohjolan vanhemmat olivat muusikko Heino Jalmari Pohjola ja Elli Esteri Perttu. Hän oli Erkki Pohjolan, Liisa Pohjolan ja Paavo Pohjolan veli. Pohjolan puoliso vuodesta 1951 oli Eeva Emiilia Koskimaa. Heidän poikansa Pekka Pohjola tuli tunnetuksi jazz- ja popbasistina. Toinen poika viulisti Jukka Pohjola (s. 1963) on Radion sinfoniaorkesterin jäsen. Pohjola tuli ylioppilaaksi Seinäjoen tyttölyseosta 1947, valmistui lääketieteen lisensiaatiksi 1954 ja erikoistui anestesiaan 1961, jolloin hänestä tuli myös Koskelan sairaskodin anestesialääkäri.
Jukka Sippo
Sippo toimi Helsingin raastuvanoikeuden oikeusneuvosmiehen viransijaisena ja sittemmin Helsingin käräjäoikeuden käräjätuomarina vuosina 1988–1996. Vuonna 1996 Sippo siirtyi esittelijän tehtäviin korkeimpaan oikeuteen ja eteni vuonna 2001 esittelijäneuvokseksi. Vuosina 1998–1999 hän toimi oikeusministeriön lainvalmisteluosastolla erityisasiantuntijana. Korkeimman oikeuden jäseneksi hänet nimitettiin 1. tammikuuta 2008 alkaen.
Kroatian sodan alku
Kroatian heikkous sodan alkaessa
Vanha Jugoslavia oli kuollut viimeistään silloin, kun Slovenia ja Kroatia lakkasivat tukemasta sitä taloudellisesti. Puhkesi monia yhteenottoja serbikapinallisten ja kroaattien välillä, joissa liittoarmeija tuki heti serbejä. Ensimmäiset yhteenotot olivat yleensä pieniä hyökkäyksiä kroaattipoliisia vastaan tai pommien räjäyttelyä. Kroatian presidentti Tuđman sanoi niitä tihutöiksi, ja serbejä sanottiin terroristeiksi. Toukokuun alussa sattuneen Borovo Selon välikohtauksen jälkeen serbit ja kroaatit olivat vihollisia, ja levottomuudet kiihtyivät hiljalleen. Propaganda lietsoi jatkuvasti äärikansallismielisyyttä nimenomaan serbien puolella. Kroatiasta pakeni ennen sotaa ja sodan alkaessa tuhansia serbisiviilejä. Paenneiden serbien kertoman mukaan jotkut kroaatit painostivat ja uhkailivat serbejä sekä kävivät näiden kimppuun. Kroaattien serbeihin kohdistama painostus alkoi Franjo Tuđmanin valtakaudella ja saattoi olla vastaus tapahtumiin Kninin alueella. Koston kierre oli alkanut. Äärikroaatit perustivat serbičetnikkejä vastaavan puolisotilaallisen HOS-joukon, jota johti Dobroslav Paragan.
Kroatian sodan ensimmäiset vaiheet
Kroaatit eivät enää liittyneet Jugoslavian armeijaan 29. kesäkuuta alkaen.
1. heinäkuuta saatiin Brionissa aikaan tulitaukosopimus, ja Tuđman uskoi Kroatian rauhoittuvan, jos "liittoarmeijan kommunistiset kuumapäät" eivät sitä estä. Tuđman ei pitänyt serbijohtoista liittoarmeijaa niin jyrkästi pahana uhkana rauhalle kuin Slovenian Kucan, jonka mielestä liittoarmeija oli vienyt rauhanomaisen ratkaisun mahdollisuuden jo ajat sitten. 1. heinäkuuta Osijekin poliisipäällikkö Josip Reihl-Kir tapettiin hänen autoaan ampumalla Tenjassa. Ampujina oli äärikroaatti Antun Gudelj, jollaiset pitivät maltillisen poliisipäällikön toimia serbejä vastaan liian pehmeinä. Samassa välikohtauksessa kuoli kaksi muuta virkamiestä , Milan Knezevicin ja Goran Zobundzijn
Brion, Tenja, Celije
Kiivaita taisteluja käytiin Bosnia-Hertsegovinan länsiosissa myös 11. heinäkuuta. Nämä yhteenotot tällä Bosnia-Hertsegovinan vaarallisimmalla alueella päättyivät kroaattimiliisin voittoon. Jopa liittovaltion tiedotustoimiston mukaan kiihkokansallista propagandaa levitettiin uskomattomalla voimalla. 14. heinäkuuta joukko kroaattisiviilejä ajettiin kodeistaan Dragotincin kylästä. 15. heinäkuuta kuultiin monien Itä-Slavonian kaupunkien ympäriltä automaattiaseiden tulitusta ja pommien räjähdyksiä. Muutamaa päivää myöhemmin liittoarmeija päätti vetäytyä Sloveniasta ja keskittyä Kroatian taisteluihin. Serbien hyökkäys laajeni Kroatian serbialueilla heinäkuun lopussa, jolloin Osijekia, Vukovaria ja Erdutia alettiin tulittaa, päivä päivältä yhä kiivaammin. Serbian ilmavoimat iskivät Vukovarin ympäristön kyliin.
Serbia ei myönnä osallisuutta taisteluihin
5. syyskuuta Podravska Slatinan läheltä Cetekovacista löydettiin 22 vanhuksen silvotut ruumiit.
Lehtohaivensammal
Lehtohaivensammal (Cirriphyllum piliferum) on lehtisammallaji suikerosammalten heimossa. Se on kookkaaksi jopa 15-senttimetriseksi ja alustanmyötäisesti kasvava laji. Sen versot haarovat yleensä sulkamaisesti ja melko säännöllisesti. Lehdet ovat leveähköt ja kiiltävän vihreät, niiden kärki kapenee jyrkästi värittömäksi karvoiksi, jotka muodostavat tupsun verson kärkeen.
Sulaojan lähde
Vedenottohankkeet
Vuonna 2016 suunniteltiin huomattavasti pienempää vedenottoa, noin 20–30 m³/vrk, jonka hydrologinen vaikutus olisi käytännössä olematon. Metsähallitus hylkäsi maanvuokraushakemuksen keväällä 2017 muinaismuistolain perusteella. Uusi, kesäkuussa 2017 tehty hakemus on vireillä.
Claire Guyot
Claire Guyot (s. 28. kesäkuuta 1966) on ranskalainen näyttelijä ja laulaja, joka tunnetaan Ranskassa useista dubbauksistaan ja erityisesti dubattuaan Teri Hatcherin ja Sarah Michelle Gellarin rooleja. Hän toimii myös dubbauksissa ääniohjaajana.
B. J. Armstrong
Ura
Armstrong pelasi yliopistokoripalloa Iowan yliopiston paidassa, jossa hän teki viimeisenä kautenaan 18,6 pistettä ottelua kohden. Hän ilmoittautui vuoden 1989 NBA:n varaustilaisuuteen, jossa hän oli Chicago Bullsin 18:s varaus. Armstrong pelasi Chicago Bullsissa aina vuoteen 1995 saakka, jolloin Toronto Raptors varasi hänet laajentumisvaraustilaisuudessa. Hän ei kuitenkaan siirtynyt seuraan, vaan liittyi Golden State Warriorsiin. Kahden kauden jälkeen Armstrong lähti seurasta ja liittyi Charlotte Hornetsiin. Hän pelasi seurassa maaliskuuhun 1999 saakka, jolloin Hornets vaihtoi hänet Los Angeles Lakersin kanssa. Vielä saman päivän aikana Lakers luopui hänen oikeuksistaan. Uuden sopimuksen Armstrong teki Orlando Magicin kanssa muutamaa päivää myöhemmin ja pelasi kauden loppuun seurassa. Armstrong lopetti ammattilaisuransa Bullsin paidassa kaudella 1999–2000.
Tyynenmerenpöllönen
Alalajit
Sillä on kaksi alalajia:
Ricardo Moniz
Ura valmentajana
Maaliskuun lopussa 2014 Monizista tuli puolalaisseura Lechia Gdańskin päävalmentaja. Monizin johdolla Lechia sijoittui liigassa neljänneksi. Hän erosi yllättäen tehtävästään kesäkuun alussa 2014. Pian eronsa jälkeen hän teki kaksivuotisen sopimuksen 2. Bundesliigassa pelaavan TSV 1860 Münchenin kanssa. Hän sai kuitenkin potkut jo syyskuussa 2014.
Kesäkuussa 2022 Moniz aloitti unkarilaisen Zalaegerszegin päävalmentajana.
Adam A500
Rakenne
Adam A500:n rakenteessa käytetään pääosin hiilikuitumateriaaleja. Siivet on yhdistetty korkeus- ja sivuperäsimeen kahdella pyrstön kannattimella.
Luja-yhtiöt
Historiaa
Yritys sai alkunsa, kun Alahärmästä kotoisin ollut ja sotien jälkeen poliisina toiminut Feliks Isotalo meni osakkaaksi nurmeslaiseen sementtivalimoon. Isotalolla ei ollut rakennusalan kokemusta, vaan oli kiertokoulun käytyään toiminut poliisin työn ohella maanviljelijänä ja maatalouskauppiaana.
Pikes Peak
Erityisesti Pikes Peak on tunnettu vuosittaisesta Pikes Peak International Hill Climb -moottoriurheilutapahtumastaan. Vuorella sijaitsee myös eräs seudun suosituimmista hiihtokeskuksista. Aikoinaan Pikes Peakin lähistöltä kaivettiin kultaa.
Historia
Ensimmäiset ei-intiaanit jotka löysivät Pikes Peakin olivat Zebulon Piken johtaman sotilasretkikunnan jäseniä. Pike yritti epäonnistuneesti kiivetä vuorelle vuonna 1806. Sittemmin Pike kirjoitti, ettei kukaan voisi koskaan saavuttaa vuoren huippua.
Luja-yhtiöt
Lujabetoni Oy
Lujabetoni-alakonserni koostuu emoyhtiö Lujabetoni Oy sekä sen tytäryhtiöistä Lujabetong AB (ent. L Betong AB, Ruotsi) ja Reikäbetoni Oy. Konserni on osakkaana myös MH-betoni Oy:ssä, Scandinavian Cement Oy:ssä ja vuonna 2009 perustetusta Northern Cement Oy:ssä. Lujabetong AB:n alaisuuteen kuuluu vielä 2009 perustettu kiinteistöhallintaan erikoistunut tytäryhtiö Lujabetong Fastighets AB.
Edmund Kemper
Elämä vankilassa
pienoiskuva|Edmund Kemper vuonna 2011. Nykyisellään Kemper kärsii elinkautista rangaistusta Folsomin vankilassa, jossa hän on istunut jo yli 45 vuotta. Hänen terveytensä on sittemmin romahtanut: hän kärsii aivoinfarktin jättämistä pakko-oireista, joten hän voi esimerkiksi purskahtaa nauruun tai itkuun yhtäkkiä. Kemper kärsii myös diabeteksesta ja joutuu liikkumaan pyörätuolilla. Vaikka Kemper on hakenut ehdonalaiseen - johon hän voi hakea seuraavan kerran vuonna 2024 - hän kertoo nauttivansa olostaan vankilassa, eikä omasta mielestään ole riittävän terve selviytyäkseen normaalissa yhteiskunnassa. Silti hän haaveilee muuttavansa vapauduttuaan Ranskaan tai Australiaan, jossa asuu tämän kirjeenvaihtoystäviä. Kemper kertoo että saisi asuinpaikan näiden luota. Hän myös pelkää että joutuisi vapauduttuaan lehdistön silmätikuksi.
Rokokoo
Pukeutuminen
Naisten muotiin kuuluivat etenkin muhkeat hameenhelmat ja kireät yläosat sekä korsetit. Pääntie oli neliön mallinen, kankaat kukkakuvioisia ja koristelu runsasta. Suurimmat hameet olivat ranskalaisnaisilla, jopa kolme metriä leveät, ja niissä saattoi olla pitkä laahus. Edessä olevasta halkiosta näkyi alushame. Englannissa puvut olivat yksinkertaisempia, ja avoimen yläosan kanssa käytettiin usein huivia. Myös Ranskan aatelismiesten pukeutuminen oli hyvin näyttävää.
Naiset puuteroivat hiuslaitteensa, ja aikakauden loppupuolella niin naiset kuin miehetkin ryhtyivät suosimaan peruukkeja, joita naiset koristelivat mielikuvituksellisin koristein.
C.S.I. New York
Sarjan kaikki yhdeksän kautta ovat tulossa katsottavaksi Elisa Viihde Viaplay -suoratoistopalveluun 9.2.2022.
Johan Gustav Hedman
Hedmanin vanhemmat olivat maalarimestari Gustaf Erik Hedman ja Margaretha Elisabeth (Greta Lisa) o.s. Store. Hänen puolisonsa oli Catharina Christina o.s. Granholm. Hedman opiskeli Tukholman Kuninkaallisessa taideakatemiassa vuosina 1818–1821. Valmistuessaan hänet palkittiin Tessin-mitalilla. Hedman sai maalarimestarin oikeudet Oulussa 1822 ja keskitti toimintansa alttaritaulujen maalaamiseen Oulun palon jälkeen. Vaasan lyseon ja teknillisen opiston lehtorina hän toimi vuodesta 1847 alkaen, mutta muutti Vaasan palon jälkeen lyseon mukana takaisin Pietarsaareen 1852 ja kuoli Vaasassa vuonna 1866.
Thomas F. Wilson
Wilson on tehnyt myös monia sivurooleja televisiosarjoissa, esimerkiksi Housen jaksossa ”Whatever It Takes”, sekä muutamia äänirooleja animaatioihin.
Kokonaissulkeuma
Olkoon B rengas, jolla on alirenkaana A. Sanotaan, että A:n kokonaissulkeuma B:ssä on osajoukko A'\subset B, joka sisältää kaikki ne B:n alkiot, jotka ovat kokonaisia A:ssa. Tämä tarkoittaa sitä, että xn+an-1xn-1 + ... + a0 = 0, jollain a0, a1, ..., an-1 ∈ A.
Suomen Kansallissosialistinen Työjärjestö
Vapaa Suomi
Vapaan Suomen Kannatusyhdistys lakkautettiin 23. syyskuuta 1944 voimaan tulleen rauhansopimuksen 21. artiklan nojalla 12. lokakuuta 1944.
Nuoret Valtakunnan Rakentajat
Vuonna 1943 Suomen Kansallissosialistien SKS-Nuoret yhdistyi NVR:ään.
Siiseli
Siiseli eli lännensiiseli (Spermophilus citellus) on oravien heimoon (Sciuridae) kuuluva jyrsijä. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin euroopansuslikki.
Tuntomerkit
Siiseliurokset ovat hieman kookkaampia kuin naaraat. Täysikasvuinen siiseli painaa 200-350 grammaa ja sen hoikkarakenteisen ruumiin pituus on noin 20 cm. Siiselin häntä on 4-8 cm mittainen. Siiselin pää muistuttaa oravan päätä, mutta sen korvat ovat melko lyhyet.
Mentai rock
Neo mentai rock
Vaikka alkuperäinen mentai rock kuoli 1980-luvun alussa, Fukuokan musiikkiskene on jatkanut uusien, lupaavien muusikkojen kasvattamista. Ayumi Hamasaki, kotoisin juuri Fukuokasta, on Japanin rikkain nainen ja parhaiten palkittu J-pop-artisti kautta aikojen. Muita suosittuja artisteja nykyisin ovat esimerkiksi Shiina Ringo ja Spitz.
Elizabeth Hurley
Hurley on toiminut kosmetiikkayritys Estée Lauderin mallina. Yritys antoi Hurleylle hänen ensimmäiset mallintyönsä 29-vuotiaana ja on käyttänyt häntä tuotteidensa mallina, varsinkin parfyymien Sensuous, Intuition ja Pleasures vuodesta 1995. Carolyn Murphy korvasi Hurleyn Estée Lauderin kasvona vuonna 2001. Hurley solmi kuitenkin 14 vuoden pituisen sopimuksen Lauderin kanssa 2008.
Yksityiselämä
Vuoden 2002 lopulla Hurley ryhtyi seurustelemaan intialaisen tekstiilialan perijän Arun Nayarin kanssa, joka on johtanut pientä ohjelmistoalan yritystä vuodesta 1998. Hurley ja Nayar menivät naimisiin 2. maaliskuuta 2007 Sudeley Castlessa ja heillä oli myös toinen vihkiminen Umaid Bhawan Palacessa Jodhpurissa, Intiassa  ja häävastaanotto Mehrangarh Fortissa. Hello!-lehti maksoi oletetusti hääkuvista 2 miljoonaa Englannin puntaa. Hurley, jonka nettovarallisuus on Daily Mailin mukaan arviolta 13 miljoonaa Englannin puntaa, asuu 1,5 km² luomutilalla Barnsleyssa, Gloucestershiressa poikansa ja aviomiehensä kanssa.
Viive Sterpu
Näyttelyitä
Viive Sterpulla on ollut yksityis- ja yhteisnäyttelyitä Virossa, Suomessa ja Italiassa.
Jo Grimond
Poliittisen uransa jälkeen Grimond toimi rehtorina Aberdeenin ja Edinburghin yliopistoissa ja vuosina 1970–1982 Kentin yliopiston kanslerina.
Ketopartasammal
Ketopartasammal on keskikokoinen, yleensä kahdesta seitsemän senttimetriä korkeaksi kasvava ja pystykasvuinen. Sen leveissä lehdissä on pitkä karvakärki. Kuivina lehdet ovat varrenmyötäisiä, kosteina sivulle siirottavia. Laji kasvaa muun muassa kallioilla, lehtipuiden tyvellä ja betonilla.
Erkki Pohjola
Pohjola tunnettiin myös musiikin oppikirjasarjan Musican (Fazer) isänä sekä kolmen musiikkijuhlan taiteellisena johtajana (International Choral Sympaatti 1986, Joensuun laulujuhlat ja International Choral Espoo 1992).
BitTorrent
7. joulukuuta 2006 virallista BitTorrent-asiakasohjelmaa kehittävä BitTorrent Inc. ilmoitti ostaneensa µTorrent AB:n, suosittua µTorrent-asiakasohjelmaa valmistavan yrityksen. Bram Cohen ja µTorrentin kehittäjä Ludvig "Ludde" Strigeus julkaisivat asiasta yhteisen tiedotteen µTorrentin keskustelualueella. Kaupalla yritykset pyrkivät yhdistämään µTorrentin tehokkaan toteutuksen ja käyttöliittymän BitTorrentin asiantuntemukseen verkkoprotokollista. µTorrentin käyttäjäyhteisöissä uutista ei tosin otettu vastaan kovin tervetulleena.
Yövesi
Luontoarvoja
Yöveden syvänteissä elää jättikatkaa (Gammaracanthus lacustris) yli 30 metrin syvyydessä aina syvänteiden pohjaa myöten. Katkat ovat jääkauden jälkeen järveen elämään jääneitä reliktilajeja.
BitTorrent
Rakenne ja toiminta
Käyttäjä lataa .torrent-päätteisen tiedoston palvelimelta, ja BitTorrent-asiakasohjelma huolehtii sen käsittelystä. .torrent-tiedostosta löytyy varsinaisen seurantapalvelimen osoite sekä tiedoston palasten SHA-1-tarkistussummat ja koot. Tämän jälkeen asiakasohjelma ottaa yhteyttä seurantapalvelimeen ja saa sitä kautta selville, missä muita tiedostojen osia tarjoavat käyttäjät ovat ja alkaa hakea heiltä tiedostojen osia.
Yövesi
Vedenlaatu
Yövedessä on kaksi pistekuormittajaa. Ristiinan jätevedenpuhdistamo laskee vetensä Pökkäänlahteen Pelloksen tehtaiden vedenpuhdistamo siitä hieman etelään päin sataman lähelle. Vesistön hajakuormitus liittyy metsätalouteen ja maanviljelyyn sekä Ristiinan taajaman hulevesiin. Hajakuormituksen keskittyminä voidaan pitää Pellosniemen sivulle laskevaa Kilpijärven laskuojaa ja Pökkäänlahteen laskevan Ala-Kaatlammen laskuojaa. Myös Pellosniemen eteläpuolisen Rautlahden ja Ostolahden alue toimii kuormittajana. Viimeksi mainitun rannassa sijaitsee Ristiinan moniraiteinen rautatiepysäkki. Yöveden vedenlaatua tutkitaan säännöllisesti kymmenessä mittauspisteessä. Yöveden laatu on vuosien 1990–2020 aikana hiljalleen heikentynyt, vaikka vedenpuhdistamoissa on saatu hyviä tuloksia.
Pimeä metsä
Tarina sekoittaa ja yhdistelee monia Grimmin veljesten satuja, etenkin Punahilkkaa, Tuhkimoa, Tähkäpäätä sekä Jaakkoa ja pavunvartta. Lapine ja Sondheim sanovat saaneensa innoitusta teokseen myös Bruno Bettelheimin tietoteoksesta Satujen lumous: Merkitys ja arvo (1975).
Tuotantoja
Musikaalia on esitetty erityisesti englanninkielisinä versioina (Into the Woods) eri puolilla maailmaa. Musikaali toteutettiin Turun kaupunginteatterissa vuonna 2003 nimellä Pimeä metsä Mikko Koivusalon suomentamana ja Tiina Brännaren ohjaamana. Rooleissa nähtiin muiden muassa Sinikka Sokka (noita), Jaana Järvinen (äiti), Anu Hälvä (Tuhkimo), Kirsi Tarvainen (leipurin vaimo) ja Juha-Pekka Mikkola (Jaakko). Tammikuussa 2012 Pimeän metsän toteutti Tiirismaan lukio Lahdessa.
Marie-Thérèse Nadig
Uransa hän lopetti keväällä 1981.
Allekirjoittajien talo
Kuvaus ja historiaa
XX alussa Karlas Štralisin poika Kazimierzas perusti ensimmäiseen kerrokseen julkisuuden henkilöitä puoleensavetävän ja Vilnan älymystön suosiossa olleen kahvilan, jota tunnettiin nimellä "Valkoinen Štralis” (Biały Sztral) ja joka oli toiminnassa luvun keskipaikkaan saakka. Lisäksi K. Štralisilla oli vielä kaksi kahvilaa osoitteissa Gedimino prospektas 22 ja Totorių g. 2, joille kävijät olivat antaneet nimet "Punainen Štarlis" kahvilan punaisen plyysin peittämien tuolien, "Vihreä Štarlis " ja mm. "Valkoinen Štarlis" seinien värin mukaan.
Yhdysvallat
Yhdysvaltain väestö on etnisesti ja sosioekonomiselta asemaltaan varsin moninainen: se on muotoutunut toisen vuosituhannen jälkipuoliskolla ensisijaisesti eurooppalaisista siirtolaisista ja toissijaisesti Afrikasta tuoduista orjista. Tuonnempana Yhdysvallat on saanut muuttovoittoa latinalaisesta Amerikasta ja Aasiasta.
Eurooppalaisten siirtokunnat
pienoiskuva|[[John Trumbull, Declaration of Independence, 1817–1819. Maalaus kuvaa komiteaa esittelemässä kongressille luonnostaan Yhdysvaltain itsenäisyysjulistukseksi.]]
1990-luvulta tähän päivään
Obaman seuraajana tammikuussa 2017 aloittanut republikaani Donald Trump toteutti elokuussa 2017 Yhdysvaltain vetäytymisen Pariisin ilmastosopimuksesta ja toukokuussa 2018 maan vetäytymisen Iranin ydinsopimuksesta. Trumpin kauden aikana Yhdysvallat löi terroristijärjestö Isisin sekä neuvotteli uusiksi suuria kauppasopimuksiaan. Yritysveroa laskettiin, yritysten säätelyä purettiin, työttömyys laski, pörssikurssit nousivat ja maahanmuuttoa rajoitettiin. Toisaalta maassa jo pitkään vallinnut poliittinen kahtiajako syveni.
Osavaltio- ja paikallishallinto
Intiaaniheimoilla on joitakin suvereeneja oikeuksia. Niillä on itsenäinen hallinto liittovaltion alaisuudessa, mutta yleensä osavaltioiden vaikutuksen ulkopuolella. Heimojen kansalaisuus ja äänioikeus on yleensä rajattu vain alkuperäisten heimojen jälkeläisille, mutta heimot voivat määrätä jäsenyysvaatimukset vapaasti.
Politiikka
pienoiskuva|[[United States Capitol on Yhdysvaltain kongressin rakennus maan pääkaupungissa Washingtonissa.]]
Talous
Yhdysvaltain vaihtotase on ollut vuodesta toiseen alijäämäinen; kansantalouden kokoon suhteutettuna alijäämä ei tosin ole poikkeuksellisen suuri: 2010-luvulla suhteellinen alijäämä vaihteli kahden ja kolmen prosentin välillä. 2010-luvun lopun tilanteessa vaihtotase oli ylijäämäinen viimeksi vuonna 1991, tuolloinkin vain aavistuksen verran eli noin 2,9 miljardia dollaria.
Palkkataso ja tuloerot
Yhdysvalloissa on 10–12 miljoonaa laitonta maahanmuuttajaa, jotka tulevat köyhistä maista kuten Meksikosta. Globalisaation vastainen liike on vaatinut liittovaltiota puuttumaan siihen, että työpaikat siirtyvät Yhdysvaltojen korkean palkkatason vuoksi esimerkiksi Eurooppaan tai Aasiaan. Toisaalta on huomautettu, että uusia työpaikkoja on syntynyt koko ajan ja köyhien maiden lisäksi myös amerikkalaiset hyötyvät muuttoliikkeestä.
Liikenne
Yhdysvaltojen kauppalaivastoon kuuluu 418 alusta, ja lisäksi yli 700 muihin maihin rekisteröityä alusta on yhdysvaltalaisessa omistuksessa. Suurimmat rahtisatamat ovat Baton Rouge, Corpus Christi ja Houston. Vilkkain risteilyalusten lähtöpaikka on Miami.
Luonnontieteet ja teknologia
pienoiskuva|vasen|Yhdysvallat on tehnyt useita miehitettyjä avaruuslentoja. Kuvassa [[STS-1|STS-1-sukkulan laukaisu.]] Yhdysvalloissa on vaikutettu pitkään tieteen kehitykseen. Thomas Edison kehitti muun muassa hehkulampun ja on yksi eniten patentteja saaneista ihmisistä. Amerikan keksintösäätiön luettelossa suurista amerikkalaisista keksijöistä ja keksinnöistä ovat muun muassa Alexander Graham Bell (puhelin), Samuel Morse (lennätin), Henry Ford (liukuhihna), Robert Fulton (höyrylaiva), Jonas Salk (poliorokote) ja Wrightin veljekset (lentokone). Myös monet muualta tulleet tutkijat, kuten Albert Einstein ja Kurt Gödel ovat luoneet olennaisen osan urastaan Yhdysvalloissa.
Terveys
Vuonna 2004 julkinen sektori rahoitti terveydenhuollon kustannuksista 44 %, yksityiset vakuutukset 36 % ja potilasmaksut 15 %. Yhdysvalloissa käytetään terveydenhuoltoon enemmän rahaa kuin missään muualla sekä absoluuttisesti että suhteessa bruttokansantuotteeseen tai asukaslukuun. Terveydenhuoltoa on silti pidetty melko tehottomana. Toisaalta Yhdysvallat on johtava maa biolääketieteellisessä tutkimuksessa ja käytti siihen väkilukuun suhteutettuna kolme kertaa enemmän rahaa kuin Eurooppa vuonna 2004.
Kulttuuri
pienoiskuva|Vuosimallin 1954 [[Cadillac symboloi hyvin 1950-luvun amerikkalaisuutta.]]
Kirjallisuus ja filosofia
Itsenäinen, eurooppalaisesta kirjallisuudesta erkaantunut amerikkalainen kirjallisuus kehittyi 1700-luvulla ja 1800-luvun alussa. 1800-luvun merkittävimpien kirjailijoiden joukossa olivat Edgar Allan Poe, James Fenimore Cooper ja Herman Melville. Humoristista tyyliä kehitti Mark Twain, joka oli ensimmäisiä itärannikon ulkopuolella syntyneitä suuria kirjailijoita. Myös William Sydney Porter eli O. Henry oli kiinnostunut etäisten paikkojen elämästä ja murteista.
Lehdistö
Suurimmat aikakauslehdet:
Ruokakulttuuri
Yhdysvaltalaisessa keittiössä sekoittuvat eri kansallisuuksien perinteet, ja ruokalajit vaihtelevat osavaltioittainkin. Atlantin rannikolla syödään runsaasti kaloja ja äyriäisiä, kun taas Texasin karjankasvattajat syövät mureaa lihaa. Jambalaya on kotoisin New Orleansista. Erityisesti kiinalaiset ja italialaiset siirtolaiset ovat kehittäneet uusia, amerikkalaisia versioita kotimaidensa ruokalajeista.
Jimmy Wales
Käynnit Suomessa
Wales vieraili kolmatta kertaa Suomessa syyskuussa 2013, jolloin hän oli pääesiintyjänä Jyväskylässä pidetyssä Nordic Business Forum -seminaarissa. Aiemmilla kerroilla hän oli tavannut Nokian johtoa, vuonna 2013 hän kävi myös Roviolla, sillä hän tunnustautui Angry Birds -faniksi.
Tero Järvelä
Järvelä pelasi Seinäjoen Hockey Teamissa, yli seitsemän peräkkäistä kautta. Järvelä on myös SHT:n entinen kapteeni, sekä varakapteeni. Hän pääsikin kapteenin ominaisuudessa nostamaan Suomi-sarjan mestaruuspokaalia kauden 2004–2005 päätteeksi. Nykyisin Järvelä toimii S-Kiekon juniorivalmennuksessa. SM-liigassa Järvelä on pelannut kauden 1992–1993 aikana Rauman Lukossa yhteensä 21 ottelua, joissa syntyi yksi maali. Hän on pelannut myös Vaasan Sportin, KoMu HT:n, Kuusamon Pallo-Karhujen ja IFK Lepplaxin riveissä.
Jaana Kapari-Jatta
Ura
Vuonna 2002 Kapari-Jatalle myönnettiin Kääntäjien kansainvälisen järjestön FIT:n Astrid Lindgren -palkinto menestyksestä lasten- ja nuortenkirjallisuuden suomentamistyössä. Vuonna 2007 Kapari-Jatta sai lastenkulttuurin valtionpalkinnon ja vuonna 2014 J. A. Hollon palkinnon.
Syam Ben Youssef
Ura
Ben Youssef aloitti uransa Ranskassa Traminots Marseillaisin junioreissa, josta hän siirtyi SC Bastian junioreihin vuonna 2004. Sittemmin elokuussa 2009 hän allekirjoitti kaksivuotisen sopimuksen tunisialaisseuran Espérancen kanssa. Ben Youssef oli voittamassa avauskaudellaan Tunisian mestaruutta ja seuraavalla kaudella myös Tunisian cuppia. Ben Youssefin sopimuksen päätyttyä heinäkuussa 2011 hän ei jatkanut sopimustaan.
Cuauhtémoc Blanco
Urheilu-ura
Blanco pelasi Meksikon jalkapallomaajoukkueessa maailmanmestaruuskilpailuissa 1998, 2002 ja 2010 sekä kesäolympialaisissa 1996. Kaikkiaan hän pelasi 120 maaottelua ja teki niissä 39 maalia vuosina 1995–2014.
Riutta-ahvenet
Tyypillisiä piirteitä
Riutta-ahvenet ovat pieniä kaloja ja kasvavat korkeintaan 15 cm:n mittaisiksi. Ruumiinrakenteeltaan ne ovat solakoita kaloja. Selkäeviä lajeilla on yksi, jossa on yhdeksän piikkiä ja pehmeämpiä ruotoja. Pyrstöevä on voimakkaasti haarautunut. Riutta-ahventen silmät ovat suuret ja suu keskikokoinen. Riutta-ahvenlajit voidaan erottaa toisistaan kylkiviivan suomujen määrän sekä pyrstö- ja vatsaevien perusteella. Väritykseltään kalat ovat useimmiten oransseja.
Aspekti (kielitiede)
Aspekti suomessa
Varsinaiset aspektimuodot ovat suomessa melko harvinaisia, vaikkakin uralilaisessa kantakielessä aspektijaottelu on selkeämpi. Tapahtuman kesto ilmaistaan yleensä muilla keinoin, kuten aikamuodoin. Objektin sijamuotoihin liittyy kuitenkin aspektuaalinen merkitys. Esimerkiksi ammuin karhun akkusatiivissa korostaa, että karhu tapettiin, kun taas ammuin karhua partitiivissa on paljon epämääräisempi, eikä kerro tapahtuman kestosta tai lopputuloksesta mitään.
S/S Ansio
Alus kuuluu Museoviraston perinnelaivarekisteriin, ja se on Suomen Höyrypursiseuran alusrekisterissä.
Talviolympialaiset 2022
Televisiointi
Suomessa talviolympialaisten 2022 televisio-oikeudet omistaa Discovery Networks Finland. Discovery ja Yle solmivat yhteistyösopimuksen, jonka mukaan Discovery esitti kanavillaan yksinoikeudella miesten ja naisten jääkiekkoa. Yle esitti kaikkia muita lajeja siten, että sillä oli samanaikaisesti enimmillään kaksi lähetystä käynnissä.
Ylen olympialähetysten studioita juonsivat Petra Manner, Riku Salminen ja Sami Laine. Selostuksesta vastasivat esimerkiksi maastohiihdossa Kimmo Porttila ja Toni Roponen, mäkihypyssä Mikko Hannula ja Janne Ahonen, yhdistetyn mäkiosuuksilla Hannula ja Ahonen, yhdistetyn hiihto-osuuksilla Hannula ja Roponen, ampumahiihdossa Johannes Oikarinen ja Ville Kotikumpu, alppihiihdossa Nina Vanhatalo ja Kalle Palander sekä lumilautailussa Sami Saarenpää yhdessä Roope Tonterin ja Peetu Piiroisen kanssa.
Talviolympialaisten 2022 televisiolähetyksistä katsotuimpia olivat Ylen maastohiihtolähetykset ja TV5:n jääkiekkolähetykset. Ylen katsotuin olympialähetys oli miesten hiihtoviesti, jota seurasi Yle TV2 -kanavalta keskimäärin 1 573 000 katsojaa. TV5:n katsotuin olympialähetys oli puolestaan miesten jääkiekon loppuottelu Suomi–Venäjän olympiakomitea, jota seurasi keskimäärin 1 239 000 katsojaa. Tämä oli samalla TV5:n uusi katsojaennätys.
Runebergintorttu
Historia
Yleisen käsityksen mukaan runebergintortun olisi kehittänyt J. L. Runebergin vaimo Fredrika Runeberg, jonka tiedetään tehneen miehelleen vehnäjauhoista, korppujauhoista, keksimuruista ja manteleista omenahillolla ja sokerikuorrutuksella koristeltuja leivoksia. Tarina kertoo, että Runebergillä oli makean nälkä ja hän pyysi vaimoltaan jotain herkullista syötävää. Kun Fredrikalla ei ollut mitään sopivaa antaa, päätti hän tehdä leivonnaisen niistä aineksista, jotka hänellä oli. Fredrika Runebergin 1850-luvulta peräisin olevassa reseptikirjassa on kyseisen leivoksen ohje, mutta se lienee muunnelma alun perin porvoolaisen kondiittorimestarin Lars Henrik Asteniuksen 1840-luvulla luomasta tortusta. Porvoossa varttunut helsinkiläinen leipurimestari Fredrik Ekberg alkoi myydä tätä leivosta konditoriassaan nimellä runebergintorttu vuonna 1865. Se mainitaan ensi kerran Ekbergin vuoden 1865 joulumainoksessa.
Iris Klewe
Muuta
Vuonna 1962 ensi-iltansa saanut suomalainen mustavalkoelokuva Pikku Suorasuu perustuu samaan aiheeseen kuin Iris Klewe. Pikku Suorasuussa Iristä näyttelee Nora Haque. Kumpikin teos noudattaa pääpiirteissään samaa juonta, joskin yksityiskohdissa on eroja. Pikku Suorasuussa Heinosten lapsia on viiden sijasta kolme ja enon kohtalo on Iris Klewessä toisenlainen kuin vuoden 1962 elokuvassa. Enon taloushuolet sekä Iriksen perintörahat ja niihin liittyvä sotku on jätetty pois Iris Klewen juonesta.
Iris Klewen ulkokuvat on otettu suurelta osin Suomenlinnassa.
Liettuan liti
Katso myös
Liettuan keskuspankin sivut
Ammunta kesäolympialaisissa 2004 – naisten 10 metrin ilmakivääri
Peruskilpailun jälkeen kärjessä oli Venäjän Ljubov Galkina tuloksella 399. Hän oli pisteen edellä Du'ta, Kiinan toista ampujaa Zhao Yinghui'ta sekä Tšekin Kateřina Kůrkováa. Galkina aloitti finaalissa hyvin, ja ammuttuaan kuudennella ja seitsemännellä laukauksella 10,8, oli hän 1,4 pisteen johdossa ennen kolmea viimeistä laukausta. Du kuitenkin kiristi seuraavilla laukauksilla, ja ennen viimeistä laukausta Galkinan johto oli enää 0,4 pistettä. Galkinan viimeinen laukaus oli hänen koko finaalisarjansa heikoin 9,7. Ja kun Du ampui 10,6, voitti hän kullan 0,5 pisteen erolla Galkinaan. Kůrková varmisti Tšekille kisojen avauspronssin.
Osaka
Osaka tunnetaan ennen kaikkea kaupallisena keskuksena. Kaupungilla oli merkittävä rooli Japanin teollistumisessa ja se on edelleen tärkeä talouskeskus. Päiväsaikaan kaupungin väkiluku kohoaa huomattavasti 3,5 miljoonaan, sillä ympäröivien alueiden asukkaita käy siellä töissä. Alun perin nimellä Naniwa tunnettu kaupunki nousi sijaintinsa vuoksi tärkeäksi kauppapaikaksi jo varhain ja toimi 600-luvulla lyhyen aikaa maan pääkaupunkina. Poliittiseksi keskukseksi Osaka nousi jälleen 1500-luvulla, kun Toyotomi Hideyoshi perusti kaupunkiin Osakan linnan. Edo-kaudella Osakaan syntyi vauras kaupunkikulttuuri, ja kaupunki sai erityisesti välttämättömien ruokatarvikkeiden kuten riisin kaupan myötä lempinimen ”kansakunnan keittiö”. Nykyisinkin Osaka tunnetaan elävästä ruoka- ja viihdekulttuuristaan.
Ilmasto
Osakan ilmasto on lauhkean subtrooppinen. Neljä vuodenaikaa erottuvat toisistaan selkeästi, ja vuoden keskimääräinen lämpötila vaihtelee talven +6:n ja kesän +29:n celsiusasteen välillä. Matalin kaupungissa mitattu lämpötila on −7,5 astetta (28. tammikuuta 1945) ja korkein +39,1 astetta (8. elokuuta 1994). Kaupungissa sataa muuhun Japaniin verrattuna suhteellisen vähän; suurimmat sademäärät sijoittuvat sadekaudelle kesäkuuhun ja syksyn taifuunikaudelle. Kesät ovat muun Japanin tavoin kuumia ja kosteita, mutta Osakanlahdelta käyvä tuuli tuo kaupunkiin viilennystä. Talvella sataa harvoin lunta, mutta yöllä lämpötila saattaa laskea pakkasen puolelle.
Paikallisliikenne
Osakaa palvelee kattava raideliikenneverkko, joka koostuu metrosta, Japan Railwaysin rautatielinjoista ja yksityisten rautatieyhtiöiden liikennöimistä linjoista. Osakan metrossa on kahdeksan linjaa ja se palvelee erityisesti kaupungin keskusta-alueita yhdistäen kaupungin pohjois- ja eteläosat nopeasti toisiinsa. Metro liikennöi aamuviidestä keskiyöhön saakka. Osakan kaupungin liikennelaitos liikennöi metron lisäksi yhtä automaattimetrolinjaa (Nankō Port Town -linja).
Väestö
Vuonna 2017 Osakan kaupungin väkiluku oli 2 702 242. Naisia (1 397 063) oli hieman enemmän kuin miehiä (1 307 494). Kaupungin väestötiheys oli 12 009 henkeä neliökilometrillä. Päiväsaikaan kaupungin väkiluku on kuitenkin huomattavasti suurempi, yli 3,5 miljoonaa, sillä Osaka on merkittävä talouskeskus ja ympäröiviltä alueilta pendelöi kaupunkiin työntekijöitä. Historiansa korkeimman väkiluvun Osaka saavutti vuonna 1940, 3,25 miljoonaa. Sen jälkeen kaupungin väkiluku on laskenut pääosin sen viereisten lähiöalueiden kasvun vuoksi. Muutokseen vaikuttivat maanlaajuiset ongelmat: maan nouseva hinta, asuntopula ja ympäristöpulmat. Kaupungin ydinalue on kuitenkin säilynyt elinvoimaisena eikä suurta eroa sen ja lähiöiden välillä ole. Osakan metropolialueella asuu kuitenkin paljon suurempi määrä ihmisiä kuin itse kaupungissa: 60 kilometrin säteellä Osakasta on noin 17 miljoonaa asukasta. Tähän alueeseen kuuluu kaksi muuta suurta urbaania keskusta, Kioto ja Kōbe.
Osakassa puhutaan japanin kielen Osakan murretta, joka on yksi Kansain murteen alamurteista. Historiallisesti ja kulttuurisesti ”voimakkaana” miljoonien ihmisten puhumana murteena Kansain murre muodostaa vastaparin Tokiossa puhutulle standardijapanille. Osakalle tyypillisiä murresanoja ovat esimerkiksi ōkini (”kiitos”), nanbo (”kuinka paljon?”), tervehdys-vastauspari mōkarimakka ja bochibochidenna, shānai (”jaaha, ei voi mitään”) ja etenkin kauppiaiden ja bisnesmiesten käyttämä kiittävä tervehdys maido. Tyypillisiä ovat myös esimerkiksi päätteet ”-ya”, ”-nen”, ”-hen” ja ”-dasu”. Nykyisin Osakan ja yleisemmin Kansain murre yhdistetään Japanissa manzain ja osakalaisten koomikkojen suosion myötä etenkin komediaan.
Kaupunginosia ja rakennuksia
Viihde- ja ostosmahdollisuuksistaan tunnettu Minamin alue keskittyy Namban rautatieaseman ympärille. Aseman pohjoispuolella sijaitsee Osakan vilkkain yöelämän alue, kanavan varren Dōtonbori lukuisine neonkyltteineen, joista erityisen kuuluisia lienevät esimerkiksi ”Glico-mies” ja liikkuva rapukyltti. Kanavan eteläpuolella on pieni kauppakuja Hōzen-ji Yokochō perinteisine ravintoloineen ja baareineen. Asemalta pohjoiseen kanavan yli Shinsaibashin ostosalueelle jatkuu 600 metriä pitkä Shinsaibashin ostoskäytävä, ja sen vieressä levittäytyy nuorekas Amerikamuran alue, joka muodostaa vastineen Tokion Harajukulle. Muita huomattavia ostospaikkoja ovat aseman kaakkoispuolen elektroniikka-alue Den Den Town Nipponbashin kaupunginosassa, suuri Namba Parks -ostoskeskus aseman kyljessä ja Dōgusuji-ya-katu keittiötarvikkeineen. Minami on myös kulttuurikeskus, jossa sijaitsevat Shōchiku-za- ja Namba Grand Kagetsu -teatterit sekä Kansallinen bunrakuteatteri.
Minamin eteläpuolella on Tennōjin kaupunginosa, joka tunnetaan laajasta Tennōjin puistosta ja siellä sijaitsevasta eläintarhasta sekä Shitennō-jin temppelistä. Viereen Abenobashin rautatieasemalle rakennetaan 300-metrin korkuista Abeno Harukas -pilvenpiirtäjää, joka on valmistuessaan vuonna 2014 Japanin korkein. Lähellä on vanha Shinsekain retrotunnelmainen viihdealue, jonka maamerkkinä kohoaa vuonna 1912 rakennettu, 103 metriä korkea Tsūtenkaku-torni. Keskustan itäpuolella ovat Osakan linna vallihautoineen ja puistoineen, sen viereinen Osaka Business Park -toimistoalue ja linnan eteläpuolella vuonna 652 valmistuneen Naniwa-no-miyan palatsin rauniot sekä Tsuruhashin korealaiskaupunginosa. Länsipuolella levittäytyy laaja satama-alue, jonka nähtävyydet keskittyvät Tenpōzanin kaupunginosaan: Osakan akvaario, yksi maailman suurimmista maailmanpyöristä, ostoskeskuksia ja teemapuisto. Sakishiman saarella ovat Asia and Pacific Trade Center -kompleksi ja Cosmo Tower -pilvenpiirtäjä, Maishiman saarella lukuisia urheilulaitoksia.